افغانستان کې په دریمه ورځ هم مظاهرې شوې
صدر باراک اوبامه د قران پاک د سوزولو غندنه کړې ده. هغه ویئلې د قران پاک او یا بل کوم مقدس کتاب سوزول د تعصب او تنگ نظرۍ کار دی. خو هغه زیاته کړې چې په معصومو خلکو حمله کول او وژل د انساني شرافت او وقار خلاف کار دی.
د افغانستان په ختیز جلال آباد او جنوبي قندهار ښارونو کې د اتوار په ورځ په سلگونو خلکو امریکا کې د قران پاک سوزولو خلاف احتجاجونه شوې دي چې هیواد کې د مظاهرو دریمه ورځ وه. قندهار کې د خالي په ورځ مظاهرو کې ١٠ کسان مړه او ٨٣ کسان زخیمان شوې دي. ښار کې د اړي گړي په مهال موټرو او ودانیو ته اورونه هم اچولی شوې دي. او د جمعې په ورځ د افغانستان شمالي مزار شریف ښار کې احتجاج کونکو د ملگرو ملتونو په دفتر حمله اوکړه چې په نتیجه کې يي د ادارې اوه غیر ملکي کارکونکې اوژلی شول. صدر باراک اوبامه د قران پاک د سوزولو غندنه کړې ده. هغه ویئلې د قران پاک او یا بل کوم مقدس کتاب سوزول د تعصب او تنگ نظرۍ کار دی. خو هغه زیاته کړې چې په معصومو خلکو حمله کول او وژل د انساني شرافت او وقار خلاف کار دی. کابل کې د ملگرو ملتونو نمائنده سټیفن ډي مستوره د خالي په ورځ وئیلې د خالي په ورځ مظاهره چیانو کې یاغیان هم شامل وو. هغه زیاته کړې چې د حملې په ترڅ کې به په افغانستان کې د ملگرو ملتونو په موجودیت باندې څه فرق اونه غورځیږي. د اسلامي علومو کارپوهه وائي که څه هم امریکا کې د عیسائي پادري ټیرې جانز لخوا د قران پاک سوزول د غندنې وړ کار دی خو اسلامي نړۍ ددې په جواب کې باید د صبر او زغم نه کار واخلي. په دې حقله د وائس اف امریکا ډیوه ریډیو خبریال نصیر احمد کاکړ رپورټ اوریدی شۍ: